Държавен вестник, бр. 93, 2009 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  93
изискванията на Закона за защита на класи­
фицираната информация и Закона за защита 
на личните данни.
Чл. 161б. Не се допуска събиране на ин­
формация или данни единствено с цел да 
се предоставят на компетентните органи на 
други държави членки.
Чл. 161в. (1) Предоставяне на исканата 
информация или данни може да се откаже, 
когато са налице достатъчно основания да се 
предположи, че съществува опасност:
1. да се създадат условия за заплаха за 
националната сигурност и обществения ред;
2. да се попречи на действия по разследване 
или на събиране на данни с цел образуване 
на наказателно производство;
3. да се застраши сигурността на физиче­
ско лице.
(2) Освен в случаите по ал. 1 може да се 
откаже предоставяне на исканата информация 
или данни, когато те: 
1. не отговарят на целите, за които са 
поискани;
2. са за престъпление, за което по закон е 
предвидено наказание лишаване от свобода 
за срок до една година или друго по-леко 
наказание.
(3) Исканата информация или данни се пре­
доставят само ако е получено разрешение от 
компетентния съдебен орган за достъп до тях.
Чл. 161г. (1) Когато искането е за предос­
тавяне на информация или данни по чл. 161а, 
ал. 2, т. 2, МВР отправя запитване до съот­
ветния компетентен държавен орган, орган 
на местното самоуправление, юридическо или 
физическо лице. Те са длъжни да предоставят 
в срок исканите информация или данни.
(2) Информация или данни, получени 
от друга държава членка или от трета дър­
жава, се предоставят от МВР след изрично 
писмено съгласие на държавата, която ги е 
предоставила.
Чл. 161д. (1) Информация или данни се 
предоставят въз основа на искане от съответ­
ния компетентен орган на държавата членка.
(2) Искането за предоставяне на информа­
ция или данни се изготвя на един от официал­
ните езици на Европейския съюз и съдържа:
1. основанията, че съответните информация 
или данни са налични;
2. целта, с която се искат информацията 
или данните;
3. връзката между целта и лицето, за което 
се отнасят информацията или данните.
(3) Информация или данни, необходими 
за предотвратяване, разкриване или разслед­
ване на престъпления по чл. 36 от Закона 
за екстрадицията и Европейската заповед за 
арест, може да се предоставят без отправяне 
на искане.
Чл. 161е. (1) При получаване на искане по 
чл. 161д, ал. 1 информацията или данните се 
предоставят, ако не са налице обстоятелствата 
по чл. 161в. Предоставянето на исканите ин­
формация или данни се извършва в срок до:
1. осем часа – при спешно искане за инфор­
мация или данни, свързани с престъпленията 
по чл. 36 от Закона за екстрадицията и Евро­
пейската заповед за арест, от информационен 
фонд на МВР; 
2. седем дни – за информация или данни, 
свързани с престъпления по чл. 36 от Закона 
за екстрадицията и Европейската заповед за 
арест, от информационен фонд на МВР;
3. четиринадесет дни – за всички останали 
случаи. 
(2) При обективна невъзможност за спазване 
на срока по ал. 1, т. 1 незабавно се уведомява 
органът, отправил искането за отлагането, 
като исканите информация или данни се 
предоставят в срок до три дни.
(3) При обективна невъзможност за предос­
тавяне в сроковете по ал. 1, т. 2 и 3 незабавно 
се уведомява органът, отправил искането.
(4) Сроковете по ал. 1 започват да текат от 
момента на постъпване на искането.
Чл. 161ж. (1) Обменът на информация или 
данни се извършва при съблюдаване на уста­
новените правила за защита на използването 
на каналите за връзка чрез:
1. Шенгенската информационна система 
(ШИС);
2. органите на Международната организа­
ция на криминалната полиция (Интерпол) в 
държавите членки;
3. органите на Европейската полицейска 
служба (Европол);
4. задгранични представители на МВР и 
офицери за връзка на държави членки в Ре­
публика България;
5. електронна поща или факс;
6. всеки надлежно защитен начин, при 
който може да се установи автентичността 
на искането за предоставяне на информация 
или данни.
(2) Обменът на информация или данни 
по този раздел се извършва и с Европол и 
Евроюст, когато информацията или данните 
са за престъпления от тяхната компетентност.
Чл. 161з. При предоставяне на информация 
или данни по този раздел на компетентен ор­
ган на друга държава членка компетентната 
специализирана структура на МВР може:
1. да определи условия за използването им;
2. да изиска съобщаване на резултата от 
наказателното производство или действията 
за събиране на данни с цел образуване на 
наказателно производство.